FK "Sarajevo" - Wikipedia, slobodna enciklopedija

# FK "Sarajevo"

### Sa Wikipedije, slobodne enciklopedije

Sarajevo
Puno ime kluba | Fudbalski klub Sarajevo
Nadimak | Bordo-bijeli
Osnovan | 24. oktobar, 1946
Stadion | Asim Ferhatović Hase, Sarajevo
Kapacitet | 38 600
Predsjednik | Hajrudin Šuman
Trener | Husref Musemić
Adresa | Maršala Tita 38 71 000 Sarajevo
Liga | Premijer liga BiH
Plasman 05/06 | BH PL, 2. mjesto (63 boda)

Domaći dres

Gostujući dres

Fudbalski klub "Sarajevo", Sarajevo. Osnovan 1946. godine. Takmiči se u Premijer ligi BiH i jedan je od najuspješnijih i najpoznatijih klubova u Bosni i Hercegovini. U bivšoj Jugoslaviji Sarajevo je bilo član Prve Savezne Lige koju su i osvojili dva puta. U novijoj, poslijeratnoj, historiji klub je osvojio čak četiri puta Kup BiH

## [uredi] Historija FK Sarajevo

### [uredi] Prvi dani

24. Oktobra 1946 godine spajanjem FK "Udarnik" i OFK "Sloboda" osnovano je sportsko društvo "Torpedo" koje godinu dana kasnije mijenja ime u SDM "Sarajevo". Kao samostalan fudbalski klub "Sarajevo" egzistira od 20. 05. 1949. godine, a dan kasnije je registrovano u Fudbalskom savezu područja Sarajevo.

### [uredi] U društvu prvaka

U takmičarskoj sezoni 1964/65. "Sarajevo" je osvojilo titulu vicešampiona, a u sezoni 1966/67. i šampionsku titulu i tako svome gradu i fudbalskom sportu u BiH darovalo jedan od najljepših poklona u historiji bosanskohercegovačkog sporta . Značajne rezultate "Sarajevo” je ostvarilo i u Kupu Jugoslavije. Već 1947. dospijelo je do polufinala i samo igrom žrijeba nije postalo finalista, što će ligašu sa Koševa uspjeti u sezoni 1966/67. Tada je "Sarajevo" u finalu, u Splitu, poraženo od Hajduka sa 2:1. Bila je to inače najuspješnija sezona u historiji "Sarajeva".

Klub je od 07. marta 1948. do decembra 1982. godine odigrao 226 međunarodnih utakmica na četiri kontinenta i veoma uspješno reprezentovao sport tadašnje države. Bilans je rezultatski povoljan i izgleda ovako: 107 pobjeda, 58 neriješeno, 61 izgubljenih sa gol-razlikom 570:383.

U sezoni 1984/85. Sarajevo daruje svojim navijačima po drugi put titulu šampiona. Tokom cijele sezone Sarajevo je vodilo "bitku" sa Hajdukom za prvo mjesto, da bi u zadnjem kolu pobjedom nad Crvenom Zvezdom (40.000 gledalaca, 2:1) obezbijedili plasman u kup evropskih šampiona.

Gotovo na svim gostovanjima u inostranstvu Sarajevo je dobivalo laskave ocjene i priznanja. Tako je kolumbijski list "La Perensa" pisao februara 1972. god. Da je Sarajevo zasjenilo sve inostrane ekipe koje su posljednih godina gostovale u Kolumbiji, pa čak i brazilski Santos, sa slavnim Peleom. "Gosti iz YU njeguju maštovitu i tehnički dotjeranu igru, koja oduševljava i plijeni" – pisao je tada kolumbijski list.

Avgusta 1972. godine poslije međunarodnog turnira u Malagi (Španija), list "Sol de Espanja" ovako je komentarisao finalni susret u kojem je praška Dukla, tek poslije izvođenja jedanesteraca savladala "Sarajevo" sa 4:3 – "Pravda nije zadovoljena. Umjesto u Sarajevo, trofej ide u Prag. Tim sa Koševa je moralni pobijednik turnira. Pružio je najdopadljiviju igru i osvoijo simpatije 25,000 gledalaca".

Inače, pred najviše gledalaca naš klub je igrao 31. avgusta 1957. godine u Katovicama (Poljska), protiv selekcije "Katovica". Rezultat je bio 2:2, a meč je posmatralo 120,000 gledalaca.

Fudbalski Klub Sarajevo sve svoje domaće utakmice igra na najvećem stadionu u Bosni i Hercegovini, Olimpijskom stadionu Asim Ferhatović - Hase.

### [uredi] Kroz lige BiH

Od 1992. godine počinje nova epoha FK "Sarajevo". Iza Svetozara Vujovića 16.01.1993. godine Predsjedništvo kluba FK "Sarajevo" imenuje na dužnost direktora od 15.03.1993. do kraja 1994. godine gospodina Baljak Nihada, a za generalnog sekretara Mirsada Fazlagića i Nijaza Merdanovića. To su bile najteže godine kako za Bosnu i Hercegovinu tako i za klub. Vrhunac svemu u najtežim časovima, hrabri bordo momci izašli su na zeleni teren 30.03.1994. godine da pokazu cijelom svijetu da nema te sile koja može uplašiti i demoralisati bordo momke. Toga dana organizovan je fudbalski susret na stadionu Koševo sa selekcijom UNPROFOR-a a rezultat je na kraju glasio Sarajevo - UNPROFOR 4-1.

2005. godine Sarajevo osvaja Kup BiH i osigurava učešće u Kupu UEFA. Ali do utakmica Kupa UEFA ne dolazi, jer UEFA ne izdaje klubu licencu potrebnu za evropske utakmice.

### [uredi] Mlade snage

Sarajevo je i dalje "izbacivalo" nove igrače. Naslijednici Sušića, Hadžibegića, Musemića, Pašića, Ferhatovića se zovu Berberović, Pelak, Škoro, Obuća...

U sklopu FK Sarajevo djeluje škola fudbala "Asim Ferhatović - Hase" iz koje su ponikli veliki igrači. U periodu od konstituisanja BiH kao nezavisne države Škola fudbala Fudbalskog kluba Sarajevo je najuspješnija u našoj državi. "Bordo" klub je u ovom periodu dao rekordan broj igrača u svim reprezentativnim selekcijama BiH, a brojni su trofeji na domaćoj i međunarodnoj sceni, osvojena prvenstva i kupovi u omladinskoj kategoriji.

## [uredi] Domaća takmičenja

Uz dvije titule prvaka Jugoslavije, 1967. i 1984. značajne rezultate Sarajevo je ostvarilo i u Kupu Jugoslavije. Već 1947. dospijelo je do polufinala i samo igrom žrijeba nije postalo finalista, što će ligašu sa Koševa uspjeti u sezoni 1966/67. Tada je Sarajevo u finalu, u Splitu, poraženo od Hajduka sa 2:1. Bila je to inače najuspješnija sezona u historiji Sarajeva.

FK Sarajevo u poslijeratnom periodu osvaja jednom titulu šampiona BIH i to u sezoni 1998./99. dok su sezone 1997/98 i 1998/99 završavali na drugom mjestu. FK Sarajevo je u sezonama 1997., 1998., 2002. i 2005. osvojio Kup BiH, a 1999. i 2000. je bio finalista kupa. 1997 godine osvaja Super kup.

## [uredi] Sarajevo u Evropi

Prvu utakmicu u Evropi Sarajevo je igralo protiv Kiparskog Olympiakosa. Nakon ukupne pobjede od 5-3 na Koševo je došao poznati Manchester United, predvođen Georgom Bestom. Nakon 0-0 u Sarajevu, igrači bordo tima su u uzvratu izgubili sa 2-1 i tako završili svoj prvi izlet u Evropu. Još se izdvaja utakmica protiv njemačkog prvaka HSV-a u pretkolu Lige prvaka 1986. godine. Što se tiče evropskog nogometa Sarajevo nije imao puno uspjeha u poslijeratnom periodu. Najveća utakmica FK Sarajeva od 1992. god. je igrana protiv Bešiktaša iz Istanbula. Naime bordo momčad je u Istanbulu iznenadila cijelu bh. javnost odigravši 2:2. Nažalost, na Koševu su u revanšu izgubili 5:0. Osvajanjem drugog mjesta u sezoni 2005/06. Sarajevo je izborilo takmičenje u Kupu UEFA, ali su porazom od Rapida iz Bukurešta svoj put završili u 2. pretkolu.

## [uredi] Igrački kadar u sezoni 2005/06

Broj |  | Pozicija | Igrač
--- | --- | --- | ---
|  | G | Muhamed Alaim
|  | G | Irfan Fejzić
|  | O | Muhidin Zukić
|  | O | Vule Trivunović
|  | O | Zdravko Šaraba
|  | O | Damir Hadžić
|  | O | Ajdin Maksumić
|  | O | Sead Bućan
|  | S | Veldin Muharemović
|  | S | Senad Repuh
|  | S |

Broj |  | Pozicija | Igrač
--- | --- | --- | ---
|  | S | Faruk Ihtijarević
|  | S | Emir Janjoš
|  | S | Muhamed Džakmić
|  | S | Adis Kapetanović
|  | N | Emir Obuća
|  | N | Admir Hasancić
|  | N | Samir Šarić
|  | N | Almir Pliska
|  | N | Almir Turković

## [uredi] Trofeji

- Šampioni Premijer lige BiH: 1

    1998/1999

- Osvajači Kupa BiH: 4

    1996/1997, 1997/1998, 2001/2002, 2004/2005

- Osvajači Super Kupa BiH: 1

    1996/1997

- Šampion Jugoslavije: 2

    1966/1967, 1984/1985

## [uredi] Vanjski linkovi

- Neslužbena prezentacija FK Sarajevo
- Neslužbena stranica navijača FK Sarajevo - Horde Zla
- Utakmice FK Sarajevo u evropskim kupovima
- Blog o FK Sarajevo
- Stranica podgrupe Horde Zla-Sarajevo

Premijer liga BiH 06/07
Borac | Čelik | Jedinstvo | Leotar | Modriča Maksima | Orašje | Posušje | Radnik | Sarajevo | Slavija Sloboda | Široki Brijeg | Velež | Zrinjski | Željezničar | Žepče

Nogomet u Bosni i Hercegovini
Ligaška tamičenja | NS BiH | Kup takmičenja
Premijer liga BiH | Reprezentacija BiH | Kup BiH
Prva liga FBiH | (U-21) (B) | Super Kup
Prva liga RS | Lista klubova | Kup RS
Druga liga FBiH (Sjever, Centar, Jug, Zap. I, Zap. II) | Lista stadiona | Kup FBiH
Druga liga RS (Zapad, Centar, Jug) | - | -
Ženski nogomet u Bosni i Hercegovini
Ligaška tamičenja |  | Kup takmičenja
Prva liga BiH za žene | Reprezentacija BiH | Kup BiH za žene
| Lista klubova

Preuzeto sa: "http://bs.wikipedia.org../../../f/k/_/FK__Sarajevo__8b56.html"

Kategorije: Nogometni klubovi u Bosni i Hercegovini | Sarajevo

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- Ελληνικά
- English
- Français
- 日本語
- Nederlands
- Polski
- Svenska